Kommunal- og moderniseringsdepartementet

Prop. 123 S

(2018–2019)

Proposisjon til Stortinget (forslag til stortingsvedtak)

Endringar i statsbudsjettet 2019 under Finansdepartementet og Kommunal- og moderniseringsdepartementet   
(Lønsregulering for arbeidstakarar i det statlege tariffområdet 2019 mv.)

Kap. 2315 og 502

Kommunal- og moderniseringsdepartementet

Prop. 123 S

(2018–2019)

Proposisjon til Stortinget (forslag til stortingsvedtak)

Endringar i statsbudsjettet 2019 under Finansdepartementet og Kommunal- og moderniseringsdepartementet   
(Lønsregulering for arbeidstakarar i det statlege tariffområdet 2019 mv.)

Tilråding frå Kommunal- og moderniseringsdepartementet 7. juni 2019,   
godkjend i statsråd same dagen.   
(Regjeringa Solberg)

# Innleiing

Kommunal- og moderniseringsdepartementet legg med dette fram følgjande saker under kap. 2315 Lønsregulering for arbeidstakarar i det statlege tariffområdet og kap. 502 Tariffavtalte avsettingar.

1. Lønsregulering frå 1. mai 2019 for arbeidstakarar i det statlege tariffområdet mv.
2. Endringar i statsbudsjettet for 2019.

# Lønsregulering for arbeidstakarar i det statlege tariffområdet med verknad frå 1. mai 2019 mv.

## Lønsforhandlingane mv. per 1. mai 2019

Forhandlingane

Hovudtariffavtalene i staten for perioden 1. mai 2018 – 30. april 2020 mellom staten ved Kommunal- og moderniseringsdepartementet og hovudsamanslutningane LO Stat, Unio og YS Stat, og hovudtariffavtala i staten for perioden 1. mai 2018 – 30. april 2020 mellom staten ved Kommunal- og moderniseringsdepartementet og hovudsamanslutninga Akademikerne, har ei reguleringsføresegn for andre avtaleår. Stortinget gav sitt samtykke ved behandlinga av Innst. 407 S (2017–2018), jf. Prop 96 S (2017–2018). Avtalene har reguleringsføresegner for andre avtaleår om at dersom avtale om ny offentleg tenestepensjon blir godkjend og lagt fram for Stortinget, vil partane i lønsforhandlingane i 2019 forhandle om forbetringar av pensjonsgjevande variable tillegg som skal inngå i ny offentleg tenestepensjon. Partane vil i tillegg forhandle om naudsynte tilpassingar i hovudtariffavtalene der ny lov om offentleg tenestepensjon gjev høve til å regulere i tariffavtale.

Forhandlingane blei innleia 23. april 2019. I møtet la organisasjonane og staten fram krava sine, og grunngav desse. Partane sin rapport frå Statistisk berekningsutval blei delt ut.

Forhandlingane med LO Stat, Akademikerne, Unio og YS Stat heldt fram til 30. april. LO Stat, Akademikerne og YS Stat kravde forhandlingane avslutta kl. 2045, medan Unio kravde forhandlingane avslutta kl. 2225.

Riksmeklaren blei varsla om brotet med alle hovudsamanslutningane, i samsvar med lov av 18. juli 1958 om offentlige tjenestetvister (tjenestetvistloven) § 14. Meklinga mellom staten på den eine sida og LO Stat, Akademikerne, Unio og YS Stat på den andre, blei opna i møte hos Riksmeklaren 2. mai. Den 16. mai kravde hovudsamanslutningane meklinga avslutta i samsvar med tjenestetvisloven § 17.

Meklinga heldt fram til 24. mai der Riksmeklaren la fram forslag til endringar i hovudtariffavtalene mellom staten og LO Stat, Unio og YS Stat og endringar i hovudtariffavtala mellom staten og Akademikerne. Forslaga frå Riksmeklaren blei same dag akseptert av staten og LO Stat, Akademikerne, Unio og YS Stat.

Riksmeklaren sitt forslag er tatt inn i møtebøkene av 24. mai 2019, jf. vedlegg 1 og 2.

Den økonomiske ramma

Både avtalene med LO Stat, Unio og YS Stat og avtala med Akademikerne, har ei ramme som inneber ei årslønsauke på oppgjeret med 3,2 prosent for andre avtaleår. Den avtalte økonomiske ramma er på linje med arbeidslivet elles. Samla bruttoutgifter ved lønsreguleringa for arbeidstakarar i det statlege tariffområdet per 1. mai 2019, er for tidsrommet 1. mai – 31. desember 2019 rekna ut til 1 864 mill. kroner.

Pensjon

Den offentlege tenestepensjonen er lovfesta i staten og er ikkje ein del av forhandlingane mellom staten ved Kommunal- og moderniseringsdepartementet og hovudsamanslutningane, med unnatak av forhandlingar om pensjonsgrunnlag og avtalefesta pensjon. Med bakgrunn i reguleringsføresegnene for andre avtaleår, var desse forholda og tema i forhandlingane.

Alle pensjonsgjevande variable tillegg som skal inngå i oppteninga i ny offentleg tenestepensjon for personar født i 1963 eller seinare, skal reknast med i pensjonsgrunnlaget frå 1. januar 2020. Kostnadene er berekna til 0,1 prosent på årsbasis og vil bli rekna inn i ramma for lønnsoppgjeret i 2020.

For personar som er født i 1963 eller seinare, gjeld ny avtalefesta pensjon (AFP) slik han er fastsett i punkt 3 i avtala inngått mellom Arbeids- og sosialdepartementet og hovudorganisasjonane den 3. mars 2018, med eventuelle endringar fastsett i medhald av punkt 12. Dei nemnde årskulla er omfatta av ny AFP og kan ta ut AFP frå og med 2025 når dei blir 62 år.

Personar som er født i 1962 eller tidlegare, får AFP etter den ordninga som er regulert i hovudtariffavtalene punkt 4.

Forhandlingsstader

Med heimel i hovudtariffavtalene avgjer staten, etter drøftingar med hovudsamanslutningane, kor lokale forhandlingar i departementsområda skal førast. Forhandlingsstadene for tariffperioden 2018–2020 er drøfta og fastsett med verknad frå 1. mai 2019. Forhandlingsstadene er dei same i begge avtalene.

## Nærare om avtalene med LO Stat, Unio og YS Stat og avtala med Akademikerne

Økonomisk profil i Riksmeklaren sitt forslag til LO Stat, Unio og YS Stat

Med verknad frå 1. mai 2019 er det gjeve eit tillegg på 1,35 prosent på hovudlønstabellen frå og med lønstrinn 19 til og med lønstrinn 46. Frå og med lønstrinn 47 til og med lønstrinn 63 er det gjeve eit tillegg på 1,55 prosent og frå og med lønstrinn 64 til og med lønstrinn 101 er det gjeve eit tillegg på 1,35 prosent. Utforminga av tillegga på tabellen sikrar ein likelønsprofil.

Med verknad frå 1. juli 2019 skal det førast lokale forhandlingar innafor ei økonomisk ramme på 1,24 prosent per dato av lønsmassen.

Økonomisk profil i Riksmeklaren sitt forslag til Akademikerne

I avtala med Akademikerne, er heile den økonomiske ramma avsett til lokale forhandlingar. Med verknad frå 1. mai 2019 skal det førast lokale forhandlingar innafor ei økonomisk ramme på 2,15 prosent per dato av lønsmassen.

Anna

I avtala med Akademikerne foreslår Riksmeklaren at heile den disponible økonomiske ramma blir avsett til lokale forhandlingar. I avtala med LO Stat, Unio og YS Stat er det lagt til grunn at 40 prosent av den disponible økonomiske ramma blir avsett til lokale forhandlingar.

Riksmeklaren sine forslag inneber at partane på dei einskilde verksemdene får råderett over ei monaleg avsetjing til lokale forhandlingar. Partane kan såleis sjølv avtale målretta tiltak for heile verksemda i tråd med fastlagd lønspolitikk, men det er òg høve til å delegere fordelinga av avsetjinga heilt eller delvis til forhandlingar mellom partar på driftseining.

## Lønsregulering mv. for dei embetsmenn og statstilsette som ikkje blir dekte av hovudtariffavtalene

Kommunal- og moderniseringsdepartementet føreset at lønsreguleringa frå 1. mai 2019 mv. blir gjort gjeldande for alle embetsmenn og statstilsette, også dei som ikkje blir dekte av hovudtariffavtalene.

I Innst. 407 S (2017–2018), samtykte Stortinget i at tariffavtalene mellom staten og LO Stat, Unio og YS Stat, som dekkjer flest årsverk totalt i staten, blei gjort gjeldande for arbeidstakarane i staten som ikkje er medlem av organisasjonar med forhandlingsrett. Dette vil gjelde ut tariffperioden. Kommunal- og moderniseringsdepartementet ber difor om fullmakt til å gjere avtalene mellom staten og LO Stat, Unio og YS Stat, gjeldande for arbeidstakarar som ikkje er medlem av organisasjonar med forhandlingsrett, og som difor ikkje direkte blir omfatta av dei avtalene som er inngått.

Embetsmenn og statstilsette i stillingar som er tekne ut av hovudtariffavtalane, får løns- og arbeidsvilkår administrativt fastset i kontrakt.

Uorganiserte skal med bakgrunn i dei einskilde verksemdene sin lønspolitikk, sikrast lønsutvikling på lik linje med dei organiserte arbeidstakarane, og det er arbeidsgjevar sitt ansvar å ivareta dette.

# Endringar på statsbudsjettet for 2019

Kap. 2315 Lønsregulering for arbeidstakarar i det statlege tariffområdet

Post 01 Driftsutgifter

Samla bruttoutgifter ved lønsreguleringa for arbeidstakarar i det statlege tariffområdet per 1. mai 2019, er for perioden 1. mai – 31. desember 2019 rekna ut til 1 864 mill. kroner. Løyvingsoverslaget byggjer på lønsmassen i det statlege tariffområdet per 1. oktober 2018.

Overslaget omfattar alle tilsette som går inn under hovudtariffavtalene i staten. Meirutgifter som følgje av auka satsar for overtid og arbeidsgivaravgift er medrekna. Vidare er meirutgifter til pensjonspremiebetaling medrekna, jf. innføringa av ein forenkla modell for pensjonspremiebetaling for statlege verksemder omtalt i avsnitt 8.3 i Prop. 1 S (2016–2017) (Gul bok).

Meirutgifter i samband med lønsreguleringane for forvaltningsorgan med særskilde fullmakter og forvaltningsbedrifter, blir dekte innafor budsjetta til verksemdene.

Verksemder med arbeidstakarar som får løn administrativt fastsett i kontrakt, må sjølv dekkje meirutgifta av lønsregulering innafor eksisterande budsjett.

Etter fråtrekk av det ovanfor nemnde, er meirutgiftene rekna til 1 398 mill. kroner. Etter vanleg praksis blir slike meirutgifter dekte ved at det blir ført opp løyving under kap. 2315 Lønsregulering for arbeidstakarar i det statlege tariffområdet, post 01 Driftsutgifter, som Finansdepartementet får fullmakt til å fordele.

Kap. 502 Tariffavtalte avsettingar

Post 71 Opplæring og utvikling av tillitsvalde

Departementet foreslår at tilskotet blir auka med 4,4 mill. kroner. Summen er rekna ut med bakgrunn i talet på årsverk og lønsmasse i statleg tariffområde per 1. oktober 2018.

Kap. 2309 Tilfeldige utgifter

Post 01 Driftsutgifter

Det er avsett midlar til dekning av meirutgiftene ved lønsregulering for arbeidstakarar i det statlege tariffområdet mv. Løyvinga under kap. 2309 Tilfeldige utgifter vil bli redusert i samband med proposisjonen om ny saldering av statsbudsjettet 2019 til hausten.

Kommunal- og moderniseringsdepartementet

tilrår:

At Dykkar Majestet godkjenner og skriv under eit framlagt forslag til proposisjon til Stortinget om endringar i statsbudsjettet 2019 under Finansdepartementet og Kommunal- og moderniseringsdepartementet (Lønsregulering for arbeidstakarar i det statlege tariffområdet 2019 mv.).

Vi HARALD, Noregs Konge,

stadfester:

Stortinget blir bedt om å gjere vedtak om endringar i statsbudsjettet 2019 under Finansdepartementet og Kommunal- og moderniseringsdepartementet (Lønsregulering for arbeidstakarar i det statlege tariffområdet 2019 mv.) i samsvar med eit vedlagt forslag.

Forslag

til vedtak om endringar i statsbudsjettet 2019 under Finansdepartementet og Kommunal- og moderniseringsdepartementet (Lønsregulering for arbeidstakarar i det statlege tariffområdet 2019 mv.)

I

I statsbudsjettet for 2019 blir det gjort følgjande endringar:

04N1tx2

|  |  |  |  |
| --- | --- | --- | --- |
| Kap. | Post | Formål | Kroner |
| 2315 | 01 | Lønsregulering for arbeidstakarar i det statlege tariffområdet Driftsutgifter, løyvd med | 1 398 000 000 |
| 502 | 71 | Opplæring og utvikling av tillitsvalde, auka med | 4 400 000 |
|  |  | frå kr 190 600 000 til kr 195 000 000 |  |

II

Stortinget samtykkjer i at det med verknad frå 1. mai 2019 blir gjort regulering av lønene mv. for arbeidstakarar i det statlege tariffområdet som er medlemmer av LO Stat, Unio og YS Stat i samsvar med Riksmeklaren si møtebok av 24. mai 2019, jf. vedlegg 1.

III

Stortinget samtykkjer i at det med verknad frå 1. mai 2019 blir gjort regulering av lønene mv. for arbeidstakarar i det statlege tariffområdet som er medlemmer av Akademikerne i samsvar med Riksmeklaren si møtebok av 24 mai 2019, jf. vedlegg 2.

IV

For embetsmenn og statstilsette som ikkje er medlem av organisasjonar som nemnde i romartal II og III, og difor ikkje får sine løns- og arbeidsvilkår fastsette i hovudtariffavtale, skal same løns- og arbeidsvilkår som etter romartal II gjelde. Embetsmenn og statstilsette som er tekne ut av hovudtariffavtala, får sine løns- og arbeidsvilkår fastsette administrativt i eigen kontrakt.

V

Stortinget samtykkjer i at Kongen på vegne av staten kan bringe tvistar i samband med tariffoppgjeret i staten i 2019 inn for Rikslønsnemnda i samsvar med lov om offentlige tjenestetvister av 18. juli 1958 § 31, andre ledd.

VI

Stortinget samtykkjer i at Finansdepartementet får fullmakt til å fordele løyvinga under kap. 2315 Lønsregulering for arbeidstakarar i det statlege tariffområdet, post 01 Driftsutgifter, på dei postane på statsbudsjettet som har lønsløyving.

# [vedleggsnummer resett]

LO STAT, UNIO og YS STAT

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

# [Vedleggsnummer resett]

Akademikerne

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]

[:figur:figX-X.jpg]